google/wiki40b huggingface dataset:
Bloodrock

Βιογραφία

Οι Bloodrock σχηματίστηκαν αρχικά το 1963 με την ονομασία The Naturals, από τους Τζιμ Ράτλετζ στα τύμπανα και τα φωνητικά, Νικ Τέιλορ στην κιθάρα και τα φωνητικά, Εντ Γκράντι στο μπάσο και τα φωνητικά και Ντιν Παρκς στην κιθάρα. Το 1965, κυκλοφόρησαν το πρώτο τους σινγκλ με τίτλο "I Want You", πριν μετονομαστούν σε Crowd + 1, κυκλοφορώντας τρία ακόμη σινγκλ, τα "Mary Ann Regrets", "Don’t Hold Back" και "Circles".
Το 1967, ο Παρκς αποχώρησε από το συγκρότημα, δίνοντας την θέση του στον Λι Πίκενς, ενώ ο κιμπορντίστας Στίβι Χιλ έγινε μέλος τους. Δύο χρόνια αργότερα, άλλαξαν το όνομα τους σε Bloodrock και με την βοήθεια του μάνατζερ των Grand Funk Railroad ηχογράφησαν το πρώτο τους άλμπουμ με τίτλο "Bloodrock", το οποίο κυκλοφόρησε τον Μάρτιο του 1970 μέσω της Capitol Records και ανέβηκε στο # 160 του Billboard. Ο Ράτλετζ ανέλαβε αποκλειστικά το μικρόφωνο και στα τύμπανα κάθισε ο Ρικ Κομπ. Το συγκρότημα άνοιγε τις συναυλίες του Τζίμι Χέντριξ, παίζοντας μεταξύ άλλων, στο Atlanta International Pop Festival μπροστά σε 350.000 θεατές.
Τον Οκτώβριο του 1970, κυκλοφόρησε ο δίσκος "Bloodrock 2", ανεβαίνοντας στο # 21 των αμερικάνικων τσαρτ, συνοδευόμενος από την επιτυχία του σινγκλ "D.O.A.", το οποίο σκαρφάλωσε στο Top-40 του Hot-100. Το άλμπουμ έγινε χρυσό στην πατρίδα του συγκροτήματος στις 3 Ιανουαρίου 1990.
Η ίδια σύνθεση ηχογράφησε το "Bloodrock 3" που ανέβηκε στο # 27 του Billboard, όπως και το "Bloodrock U.S.A." που μπήκε στις χαμηλές θέσεις του Top-100. Τα δύο αυτά άλμπουμ κυκλοφόρησαν το 1971 και εδραίωσαν τους Bloodrock, οι οποίοι κυκλοφόρησαν το ζωντανά ηχογραφημένο στο Chicago Amphitheater, "Bloodrock Live", δύο κομμάτια του οποίου ήταν ηχογραφημένα σε στούντιο με το κοινό να ακούγεται σε overdub.
Το 1972, αποχώρησαν ο Πίκενς και ο Ράτλετζ, με τον Γουόρεν Χαμ να αναλαμβάνει τα φωνητικά. Το "Passage" του 1972, υπήρξε ο τελευταίος τους δίσκος που μπήκε στον αμερικάνικο κατάλογο επιτυχιών, φθάνοντας ως το # 104. Την επόμενη χρονιά, ο ντράμερ Ράντι Ρίντερ αντικατέστησε τον Κομπ και η νέα σύνθεση κυκλοφόρησε το "Whirlwind Tongues" τον Φεβρουάριο του 1974. Στους δύο τελευταίους δίσκους, το συγκρότημα άφησε το hard rock ύφος των πρώτων του κυκλοφοριών, εντάσσοντας πολλά progressive rock στοιχεία στον ήχο τους.
Οι Bloodrock ηχογράφησαν τον δίσκο "Unspoken Words", ο οποίος παρέμεινε ακυκλοφόρητος μέχρι την συλλογή "Triptych" του 2000, αφού ο Ρίντερ αποχώρησε και το συγκρότημα διαλύθηκε.
Η σύνθεση των Ράτλετζ, Πίκενς, Γκράντι, Τέιλορ και Χιλ, μαζί με το ντράμερ Κρις Τέιλορ, επανενώθηκε για μία εμφάνιση στις 12 Μαρτίου 2005, με σκοπό την οικονομική ενίσχυση του Στίβι Χιλ, ο οποίος υπέφερε από λευχαιμία. Ο Χιλ πέθανε το 2013, ενώ τρία χρόνια νωρίτερα είχε φύγει από την ζωή ο Νικ Τέιλορ.
Quake Champions

Ανάπτυξη

Το Quake Champions ανακοινώθηκε στην Electronic Entertainment Expo 2016 μαζί με ένα τρέιλερ. Θα διαθέτει ένα μεγάλο αριθμό playable χαρακτήρων, τον καθένα από τους οποίους διαθέτει τα δικά του σύνολα μοναδικών δεξιοτήτων. Το παιχνίδι υποσχέθηκε ότι θα είναι ένα "γρήγορου ρυθμού παιχνίδι βολών με βάση την αρένα". Δεν θα κυκλοφορήσει σε κονσόλες.
Στο QuakeCon 2016, ο Τιμ Ουίλτς αποκάλυψε ότι το Quake Champions δεν τρέχει στην μηχανή id Tech 6, αλλά αντ' αυτού λειτουργεί σε μια υβριδική μηχανή που αποτελείται από τα id tech και Saber tech, πράγμα που σημαίνει ότι ορισμένα χαρακτηριστικά που εμφανίζονται στο Doom δεν είναι εγγενή στο Quake Champions, όπως η εικονική πραγματικότητα, το Vulkan API, το SnapMaps και υποστήριξη mods, αν και η υποστήριξη mods θα είναι πιθανότατα σχεδιασμένη μετά την αρχική κυκλοφορία. Αποκαλύφθηκε ότι το Quake Champions θεωρήθηκε αρχικά ως μια επέκταση του Quake Live, μια ανανεωμένη έκδοση του Quake III Arena που κυκλοφόρησε το 2010. Το παιχνίδι πήγε σε κλειστό beta στις 6 Απριλίου του 2017.
Αναφέρεται ότι το παιχνίδι θα περιλαμβάνει μια επιλογή free-to-play, επιτρέποντας στους παίκτες να παίξουν ως ο Ranger (παρόμοιο με το μοντέλο που χρησιμοποιήθηκε στο Killer Instinct), με πρόσθετους χαρακτήρες διαθέσιμους για αγορά.
Στην E3 2017, ανακοινώθηκε ότι ο William "B.J." Blazkowicz θα είναι playable χαρακτήρας.
Ο γενναίος ραφτάκος

Το παραμύθι

Ήρωας του παραμυθιού είναι ένας φτωχός ράφτης, ο οποίος χρησιμοποιώντας τεχνάσματα καταφέρνει να αντιμετωπίσει μια σειρά από αποστολές που του βάζει ο βασιλιάς. Aρχικά, νικώντας έναν γιγαντά, κερδίζει την εκτίμηση του λαού, έπειτα, νικώντας δύο άλλους γίγαντες, χρήματα, ύστερα, νικώντας έναν μονόκερο, το μισό βασίλειο και τελικά, νικώντας έναν αγριόχοιρο, την ίδια την βασιλοπούλα.
Στην αρχική εκδοχή του παραμυθιού, ο βασιλιάς δεν είναι ικανοποιημένος με την προοπτική του νέου γαμπρού-ραφτάκου και του βάζει συνεχώς εμπόδια, ακόμη και μετά τον γάμο. Σε άλλες, μεταγενέστερες εκδοχές, ο βασιλιάς αναγνωρίζει τις ικανότητες του ήρωα από την πρώτη αποστολή και του δίνει την κόρη του με ευχαρίστηση.

Ηθικό δίδαγμα

Το ηθικό δίδαγμα του παραμυθιού είναι ότι ακόμη και ο αδύναμος μπορεί να καταφέρει μεγάλα πράγματα αν έχει αυτοπεποίθηση και πρωτότυπες ιδέες.
Ωρωπός Συρίας

Η πόλη του Ωρωπού κτίστηκε από τον Σέλευκο Α΄ τον Νικάτορα στην ανατολική Συρία.
Σε αυτό συναινούν οι ιστορικοί Αππιανός (Συριακής 57), καθώς και ο Στέφανος ο Βυζάντιος (6ος αι. μ.Χ.). Ο τελευταίος στο λήμμα του για τον Ωρωπό, διευκρινίζει ότι ο μακεδονικός Ωρωπός ήταν η πατρίδα του γενάρχη της σελευκιδικής δυναστείας, συγχέοντάς τον με την ομόηχη Ευρωπό. Από το σημείο αυτό προέκυψαν προβλήματα μεταξύ διαφόρων ερευνητών για το εαν οι ελληνιστικές πόλεις της Συρίας Ευρωπός και Ωρωπός πρέπει να ταυτιστούν. Από επιγραφή όμως των θεωροδοκών των Δελφών προκύπτει η ύπαρξη της πόλεως Ωρωπού μεταξύ Πέλλας και Ιχνών (σημ. Κουφάλια). Εκτός αυτού πάλι ο Στέφανος ο Βυζάντιος επισημαίνει την ύπαρξη πέντε πόλεων με το όνομα αυτό στην Αργολίδα, Θεσπρωτία, Βοιωτία, Συρία και Μακεδονία. Επίσης σε άλλο σημείο αναφέρει ότι ο Μακεδών είχε δύο υιούς: τον Ευρωπό και τον Ωρωπό, κτίστες των επωνύμων πόλεών τους στην Μακεδονία. Πάντως η συριακή Ευρωπός (και αυτή κτίσμα του Σελεύκου) έχει ταυτιστεί με την παλαιότερη Καρχεμίς, σε τελείως δηλαδή διαφορετικό σημείο με τον Ωρωπό. Από τα δεδομένα αυτά προκύπτει ότι ο Ευρωπός και ο Ωρωπός ήταν δύο διαφορετικές πόλεις. Η τελευταία πιθανότατα βρισκόταν (πάντα σύμφωνα με τον Στέφανο Βυζάντιο) στην μεγάλη καμπή του Ευφράτη και πλησίον της επίσης μακεδονικής Αμφιπόλεως (η παλαιότερη Θάψακος), στην σημερινή Συρία.
Κάτω Βέρμιο Ημαθίας

Ιστορία

Το χωριό ιδρύθηκε την περίοδο 1826-1835 από Βλάχους κτηνοτρόφους, που κατάγονταν από τα χωριά Αβδέλλα και Σαμαρίνα στην βόρεια Πίνδο, και εξαιτίας των διωγμών από τους Τούρκους εγκαταστάθηκαν στα αλπικά λιβάδια του Βερμίου.
Το Σέλι είναι ένα χωριό με πλούσια λαογραφία και παράδοση. Πολιούχος και Προστάτιδα του χωριού αλλά και των Σελιωτών είναι η Παναγία. Όλο το Σέλι τιμά κάθε χρόνο την μνήμη Της, τον Δεκαπενταύγουστο, με θρησκευτικές εκδηλώσεις αλλά και με παραδοσιακά Βλάχικα πανηγύρια. Το απόγευμα της Παραμονής της Παναγίας στις 14 Αυγούστου, γίνεται η περιφορά της εικόνας της Παναγίας στο χωριό, παρουσία πολλών επισήμων, Αρχών και κόσμου που ανεβαίνει στο Σέλι ειδικά για το τριήμερο της Παναγίας. Νέες κοπέλες του χωριού ντύνονται με παραδοσιακές στολές και συνοδεύουν την εικόνα. Το ίδιο βράδυ στην πλατεία και στα ντόπια "καφενεία" του χωριού λαμβάνουν χώρα εορταστικές εκδηλώσεις (χοροί, εμποροπανήγυρις κ.λ.π) με την συμμετοχή του κόσμου. Το πρωί της 15ης Αυγούστου (Ημέρα της Παναγίας) τελείται επίσημη δοξαστική λειτουργία στον Ιερό Ναό της Παναγίας, ο οποίος είναι αφιερωμένος στην Κοίμηση της Θεοτόκου. Μετά το πέρας της Θείας Λειτουργίας ακολουθούν παραδοσιακοί χοροί με τοπικά παραδοσιακά συγκροτήματα με έκδηλη την συμμετοχή του κόσμου. Τις ημέρες του εορτασμού της Παναγίας και συγκεκριμένα την Τρίτη μέρα μετά τον Δεκαπενταύγουστο οι βλάχοι συνήθιζαν να κάνουν εκδρομή στο ξέφωτο του δάσους της Ντουκάτας (δάσος με τεράστιες οξιές έχοντας και πηγή με νερό που αναβλύζει) όπου έστηναν μεγάλο γλέντι με παραδοσιακούς βλάχικους χορούς και τραγούδια και με παράλληλο ψήσιμο αρνιών. Σήμερα το έθιμο αυτό βρίσκεται στο στάδιο της αναβίωσής του. Την ένατη μέρα μετά τον Δεκαπενταύγουστο (9μερα της Παναγίας) τελείται λειτουργία στον Ιερό Ναό της Παναγίας της Σελιώτισας στην περιοχή "Πριόνια".
Ιερά Μονή Ευαγγελισμού Σκιάθου

Ιστορία

Το 1754 κατά την οικοδόμηση του Κυριακού της Αγίας Άννας στο Άγιον Όρος ξέσπασε η έριδα των Κολλυβάδων, δηλαδή έριδα των μοναχών ως προς την τέλεση των μνημοσύνων το Σάββατο ή την Κυριακή.  Το 1770 ο ιερομόναχος Νήφων, καταγόμενος από την Χίο, από τις ηγετικές μορφές των Κολλυβάδων, δηλαδή αυτών που υποστήριζαν την τέλεση των μνημοσύνων το Σάββατο φεύγει με την συνοδεία του  από το Άγιο Όρος και το 1775 οικοδομεί την μονή Ευαγγελιστρίας στην Ικαρία. Επειδή ο τόπος ήταν φτωχός και ανθυγιεινός, το  1794 φεύγουν από την Ικαρία και με την προτροπή του σκιαθίτη μοναχού Γρηγορίου Χατζησταμάτη, του οποίου ο πατέρας είχε μεγάλη περιουσία, κτίζουν στη Σκιάθο στη θέση "Αγαλιανοί"νέα μονή, τη μονή Ευαγγελιστριας της Σκιάθου. Το 1797 μετά από αίτηση του Νήφωνος το μοναστήρι αναγνωρίστηκε ως σταυροπηγιακό με έγγραφο του πατριάρχου Γρηγορίου του Ε΄.
Το 1807 ο Νικοτσάρας ερχόμενος από το Άγιον Όρος συγκέντρωσε στο μοναστήρι του Ευαγγελισμού οπλαρχηγούς, μεταξύ των οποίων και τον Θεόδωρο Κολοκοτρώνη οι οποίοι ορκίστηκαν υπό του ηγουμένου Νήφωνος "έχοντας προ αυτών την σημαίαν (επί κυανού εδάφους λευκόν σταυρόν)" ότι θα συμμετάσχουν στον αγώνα για την απελευθέρωση της Ελλάδας. Είναι η πρώτη εμφάνιση της ελληνικής σημαίας σε μπλε φόντο και λευκό σταυρό.
Το μοναστήρι της Ευαγγελίστριας απέκτησε μεγάλη περιουσία και πλούσια βιβλιοθήκη. Κυρίως έγινε γνωστό για το "κολλυβάδικο πνεύμα,ώστε το μοναστήρι του Ευαγγελισμού να γίνει κέντρο με ηθική ακτινοβολία και πνευματική ζωτικότητα".
Λιμάνι του Λάμου

Περιγραφή

Η τοιχογραφία αποδίδει το ηφαιστειογενές τοπίο του Λάμου ή πιο σωστά της Τηλεπύλου, της πόλης ή χώρας των μυθικών Λαιστρυγόνων. Στο λιμάνι δεξιά ο Οδυσσέας με τους συντρόφους του έχει αγκυροβολήσει, και επειδή ο τόπος αυτός τους είναι άγνωστος, έστειλε τον ήρωα Αντίλοχο μαζί με μια συνοδεία για να τον εξερευνήσει. Ο Αντίλοχος στον δρόμο του συνάντησε την κόρη του βασιλιά των Λαιστρυγόνων, που ως γνωστό ήταν γίγαντες ανθρωποφάγοι. Η γιγάντια κόρη κατεβαίνει από το ορεινό μονοπάτι ντυμένη με μαντίλι στα μαλλιά και κρατάει στο χέρι ένα βάζο για νερό, κάνιστρο για να πάρει νερό από την πηγή Αρτακία, στην σπηλιά στον πρόποδα του βράχου. Ένας από τους συντρόφους του Οδυσσέα παίρνει το θάρρος να της μιλήσει. Αυτός είναι μάλλον ο Αντίλοχος, αν και η ράβδος που κρατάει στο χέρι δεν διαφέρει και πολύ από το δόρυ του συντρόφου του. Ένας άλλος Λαιστρυγόνας βοσκός ή κάποια θεότητα του βουνού είναι καθιστή μπροστά στον άλλο βράχο. Στο βάθος δεξιά ένα μικρό κοπάδι κατσίκες και βόδια βοσκούν. Στον ουρανό τέσσερις αέρινοι θεοί φυσούν.

Ερμηνεία

Η τοιχογραφία αποδίδει την πρώτη σκηνή από την περιπέτεια του Οδυσσέα στην χώρα των Λαιστρυγόνων. Στο λιμάνι του Λάμου γίνεται φανερό το πως αντιλαμβάνονταν οι άνθρωποι της Ρωμαϊκής εποχής τους Ομηρικούς στίχους, και πως τους απέδιδαν οι καλλιτέχνες της εποχής εκείνης.
2859 Παγκανίνι

Φυσικά χαρακτηριστικά

Τα φυσικά χαρακτηριστικά του Παγκανίνι είναι άγνωστα.
Ακαρνάν

Ο Ακαρνάν ήταν πολύ γνωστός ήρωας των Ακαρνανών υιός του ήρωα από το Άργος Αλκμέωνα και της δεύτερης συζύγου του Καλλιρρόης, η οποία ήταν κόρη του Αχελώου. Στο μύθο αναφέρεται ότι αυτός και ο αδελφός του ο Αμφότερος μεγάλωσαν μέσα σε μία νύχτα και έγιναν άντρες έπειτα από θερμή παράκληση της μητέρας τους προς το Δία, με σκοπό να εκδικηθούν το θάνατο του πατέρα τους από τον Πρόνοο και Αγήνορα γιούς της πρώτης γυναίκας του Αλκμέωνα  της Αρσινόης. Αφού εκδικήθηκε  μετανάστευσε στα δυτικά παράλια της κεντρικής Ελλάδας και η περιοχή που εγκαταστάθηκε πήρε το ονομα του και λέγεται Ακαρνανία.
Ένωση Σωματείων Πετοσφαίρισης Δυτικής Αττικής

Διοργανώσεις

Η ΕΣΠΕΔΑ διοργανώνει πρωταθλήματα Α΄ και Β΄ κατηγορίας ανδρών και γυναικών καθώς και Κύπελλο ανδρών και γυναικών. Επίσης, διοργανώνει έξι πρωταθλήματα μικρών κατηγοριών: εφήβων, παίδων, παμπαίδων, νεανίδων, κορασίδων, παγκορασίδων.
Κινέζικη μουσική

Μουσικά όργανα

Δείγμα της πολύ μεγάλης ανάπτυξης του μουσικού τους πολιτισμού είναι η ποικιλία μουσικών οργάνων που χρησιμοποίησαν. Τα κυριότερα από αυτά ήταν:
Α΄ κατηγορία ποδοσφαίρου ανδρών Κύπρου 2019-20

Σύστημα διεξαγωγής

Στο πρωτάθλημα της Α΄ κατηγορίας 2019-20 συμμετέχουν 12 ομάδες.
Θα διεξαχθεί σε δύο φάσεις. Στην πρώτη φάση, όλες οι ομάδες θα αναμετρηθούν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση των 26 αγωνιστικών (Α΄ φάση) οι ομάδες θα συμμετέχουν σε 2 ομίλους (ανάλογα με τη θέση τους) και θα δίνουν αγώνες  κατάταξης (Β΄ φάση). Στους αγώνες θα μεταφερθούν τα αποτελέσματα, οι βαθμοί και τα τέρματα της Α΄ φάσης. Οι ομάδες στις θέσεις 1-6 θα διαγωνιστούν για την κατάκτηση του πρωταθλήματος και τις θέσεις που οδηγούν στα πρωταθλήματα Ευρώπης. Οι ομάδες θα αναμετρηθούν αναμεταξύ τους από δύο φορές, μία εντός και μία εκτός έδρας. Πρωταθλήτρια θα ανακηρυχθεί η ομάδα που θα συγκεντρώσει τους περισσότερους βαθμούς. Η πρωταθλήτρια ομάδα εξασφαλίζει τη συμμετοχή της στο ΟΥΕΦΑ Τσάμπιονς Λιγκ 2020-21. Επιπλέον, οι ομάδες που τερματίζουν στη δεύτερη και τρίτη θέση εξασφαλίζουν τη συμμετοχή τους στο ΟΥΕΦΑ Γιουρόπα Λιγκ 2020–21.
Οι ομάδες στις θέσεις 7-12 θα αναμετρηθούν αναμεταξύ τους από δύο φορές, μία εντός και μία εκτός έδρας. Οι δύο τελευταίες ομάδες θα υποβιβαστούν στη Β΄ κατηγορία 2020–21.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

Αλλαγές σε σχέση με την προηγούμενη περίοδο

Σε σχέση με το πρωτάθλημα Α΄ κατηγορίας 2018-19, στο πρωτάθλημα της περιόδου 2019-20 συμμετέχει η πρωταθλήτρια ομάδα του πρωταθλήματος Β΄ κατηγορίας 2018-19 και η ομάδα που τερμάτισε στη δεύτερη θέση. Στο πρωτάθλημα δεν συμμετέχουν η Αλκή Ορόκλινη και ο Ερμής Αραδίππου που έχουν υποβιβαστεί στο πρωτάθλημα Β΄ κατηγορίας 2019-20.
Άγιος Δημήτριος (συνοικία Στροβόλου)

Τοποθεσία

Στα βόρεια συνορεύει με τους Αγίους Ομολογητές (Δήμος Λευκωσίας), στα ανατολικά με τον Δήμο Αγλαντζιάς, στα νότια με τη συνοικία Απόστολος Βαρνάβας και Άγιος Μακάριος και στα δυτικά με τη Χρυσελεούσα.
Β΄ Εθνική ποδοσφαίρου ανδρών 1968-69

Νότιος όμιλος

* Από συγχώνευση Διαγόρα, Δωριέα και Ροδιακού.

Βόρειος όμιλος

* Από συγχώνευση του Νικηφόρου με άλλες ομάδες της Φλώρινας.
Δημήτρης Μπασλάμ

Βιογραφία

Γεννήθηκε στην Έδεσσα του νομού Πέλλας, αλλά μετακόμισε στη Θεσσαλονίκη σε ηλικία 16 ετών για να σπουδάσει μουσική και πιο συγκεκριμένα κοντραμπάσο. Συνεργάστηκε με αρκετούς καλλιτέχνες της ελληνικής ροκ και εναλλακτικής σκηνής και συμμετείχε σε πολλούς δίσκους. 
Τον Δεκέμβριο του 2005 ο Δημήτρης Μπασλάμ εκδίδει το πρώτο του παιδικό παραμύθι, τον "Γαργαληστή". Ακολουθούν ο "Αγησίλαγος" το 2007, η "Θυμωμένη Μπετονιέρα" το 2009, το "Λέω να Πετάξω" το 2011.
1286 Μπαναχιέβιτσα

Φυσικά χαρακτηριστικά

Η μέση διάμετρος της Μπαναχιέβιτσας εκτιμάται σε 33 περίπου χιλιόμετρα. O φασματικός τύπος της είναι S (λιθώδης), ενώ το γεωμετρικό άλβεδό της δεν είναι γνωστό με κάποια ακρίβεια. Η Μπαναχιέβιτσα περιστρέφεται γύρω από τον εαυτό της μία φορά κάθε 8 ώρες και 38 λεπτά.
PlayStation Music

Το PlayStation Music είναι μια on-demand streaming μουσική υπηρεσία που τροφοδοτείται από το Spotify. Παρέχει δωρεάν και premium πρόσβαση σε πάνω από 30 εκατομμύρια κομμάτια, είναι διαθέσιμη σε 41 αγορές μέσω του PlayStation Network για PlayStation 3, PlayStation 4, το Xperia tablet και των κινητών συσκευών. Η υπηρεσία αντικαθιστά την πρώην υπηρεσία streaming μουσικής, Music Unlimited.
Αβίζ

Γεωγραφία

Το Αβίζ είναι κτισμένο σε χαμηλό υψόμετρο, στους πρόποδες των λόφων Côte des Blancs, που στην περιοχή ονομάζονται κατ’ ευφημισμόν, Βουνό του Αβίζ (Montagne d'Avize).  Το εξαιρετικά εύφορο έδαφος κυριαρχείται από αμπελοκαλλιέργειες, ενώ το τοπίο συμπληρώνουν τα δάση της λοφοσειράς, με κυριότερο το ομώνυμο δάσος του Αβίζ (Bois d'Avize).  Την κωμόπολη διασχίζει ο αυτοκινητόδρομος D19, ενώ στις δυτικές παρυφές περνάει ο D10.

Ιστορικά στοιχεία

Η περιοχή φαίνεται να είχε κατοικηθεί από τη Νεολιθική περίοδο, όπως έδειξαν σπηλαιολογικά ευρήματα σε έναν αμπελώνα στην νότια έξοδο της κωμόπολης. Στα ευρήματα συμπεριλαμβάνονται ανθρώπινα κρανία, φυλαχτά, λεπίδες, αιχμές βελών κ.α. 
Η περιοχή περιήλθε στους Γαλάτες και τους Ρωμαίους, οι οποίοι εγκατέστησαν ένα στρατόπεδο παρατήρησης.

Πληθυσμιακά στοιχεία

Η εξέλιξη πληθυσμού του Αβίζ έχει ως εξής: κάτοικοι 1.873 (1954), 1.888 (1962), 1.696 (1975), 1.836 (1982), 1.619 (1999), 1.625 (2006), 1.755 (2011).

Οινοποιία

Οι εκτεταμένοι αμπελώνες της κωμόπολης έχουν ταξινομηθεί ως Grand Cru (100%) στην κατάταξη των αμπελώνων σαμπάνιας, δηλαδή στην ανώτατη βαθμίδα διάκρισης, όπου ανήκει μόνο το 9% των γαλλικών αμπελώνων καμπανίτη.  Από τους, περίπου, 1800 κατοίκους, 400 είναι αμπελοκαλλιεργητές που παράγουν κάθε χρόνο, 3350 τόνους σταφυλιών. Η ζύμωση στα κελάρια της κωμόπολης γεννάει τους πιο διάσημους καμπανίτες οίνους, Blanc de blancs. Ένας θησαυρός με γεύσεις πορτοκαλιού και γκρέιπφρουτ που προσελκύει τους πιο φημισμένους οίκους οινοπαραγωγής: «Moët & Chandon», «Veuve Clicquot», «Roederer», «Bricout» κ.α.
Παγκόσμια Τράπεζα

Ιστορία

Ο οργανισμός συστάθηκε έπειτα από τη διάσκεψη στο Μπρέτον Γουντς το 1944. Οι ΗΠΑ και η Βρετανία πρωταγωνίστησαν σε αυτήν τη διάσκεψη. Η Τράπεζα ως το 1968 χορηγούσε δάνεια σε μικρή σχετικά κλίμακα. Η Γαλλία ήταν η πρώτη χώρα που έλαβε αναπτυξιακή βοήθεια από την Παγκόσμια Τράπεζα. Τις τελευταίες δεκαετίες η Τράπεζα έχει δεχτεί εντονότατη κριτική από αντιπάλους της παγκοσμιοποίησης και άλλες κοινωνικές ομάδες.

Μέλη

Η IBRD έχει σήμερα 189 κράτη μέλη ενώ ο IDA απαρτίζεται από 173 μέλη. Κάθε μέλος της IBRD μπορεί να είναι και μέλος ταυτόχρονα του Διεθνούς Νομισματικού Ταμείου (IMF).

Ανάλυση Λειτουργίας

Η παγκόσμια τράπεζα, μια πολύπλευρη αναπτυσσόμενη οργάνωση, απασχολεί γύρω στις 10.000 καλά ειδικευμένα, εκπαιδευμένα και εμπιστευτικά μέλη. Μέσα στην τράπεζα, ένα ανώτερο πλαίσιο γύρω από 40 ανθρώπους δρα σαν πρωταγωνιστικό πρόσωπο στο πεδίο. Αυτοί είναι οι διευθυντές των χωρών (Country Directors, CDs), που αντιπροσωπεύουν την τράπεζα στις πρωτεύουσες των χώρων και οι πελάτες άλλων χωρών στην Ουάσιγκτον. Αυτοί δουλεύουν απευθείας με την κυβέρνηση, σε διάφορες ομάδες και με πολίτες των χωρών - πελατών τους για να βεβαιωθούν ότι οι απαιτήσεις τους ακούγονται και έτσι να τις σεβαστούν αναλόγως από το κεντρικό τραπεζικό σύστημα. Με αυτή την υπερβολική αντιπροσώπευση εξουσίας, και αυτονομίας, αυτοί είναι σε θέση να σχεδιάσουν, να διαλέξουν, να πακετάρουν, να επιβλέψουν προγράμματα/σχέδια της τράπεζας της χώρας. Από έναν λογαριασμό, 95 % από των αποφάσεων που αφορούν προγράμματα της χώρας είναι φτιαγμένα από ένα πεδίο διευθυντών χωρών (CDs) και των ομάδων τους. Αυτοί παρέχουν έναν σύνδεσμο ανάμεσα από οργανισμούς των αρχηγείων και στο πεδίο και ανάμεσα από ομάδες της χώρας και τομείς δικτύων. Εφόσον αυτοί είναι στην πρώτη γραμμή μετώπου, η συνεισφορά τους σπάνια τους αναγνωρίζεται και εκτιμάται εκτός από τις χώρες πελάτες τους και από αυτούς που δουλεύουν στην τράπεζα. Αυτοί σπάνια αναγνωρίζονται όταν η τράπεζα συζητείται και καθορίζεται από ακαδημαϊκούς και από το γενικό κοινό εφόσον πολλά στην βιβλιογραφία για την τράπεζα δεν δίνεται μεγάλη προσοχή για τις εσωτερικές διαδικασίες και εξελίξεις της τράπεζας και ο τρόπος το προσωπικό που του εντοπίζει, διαμορφώνει, επιλέγει και παραδίδει μέσω των προγραμμάτων της τράπεζας.
Πινακίδες κυκλοφορίας οχημάτων της Σουηδίας

Οι πινακίδες κυκλοφορίας οχημάτων της Σουηδίας χρησιμοποιούνται για τους περισσότερους τύπους οχημάτων στη Σουηδία. Έχουν πρώτα τρία γράμματα και μετά τρεις αριθμούς. Ο συνδυασμός γραμμάτων και αριθμών είναι απλώς ένας αύξων αριθμός και δεν έχει καμία σχέση με κάποια γεωγραφική τοποθεσία. Το τελευταίο ψηφίο χρησιμοποιείται για να δείξει σε ποιο μήνα το όχημα πρέπει να υποβληθεί σε επιθεώρηση. Οι Σουηδικές πινακίδες έχουν χαρακτήρες μαύρου χρώματος και το φόντο είναι λευκό και στα αριστερά έχουν ένα μπλε πεδίο με την ευρωπαϊκή σημαία και το διεθνές αυτοκινητιστικό σήμα της Σουηδίας (S). Οχήματα όπως τα αστυνομικά αυτοκίνητα, τα πυροσβεστικά οχήματα, τα δημόσια λεωφορεία και τα τρόλεϊ χρησιμοποιούν το ίδιο είδος πινακίδας με τα κανονικά ιδιωτικά αυτοκίνητα και δεν μπορούν να διακριθούν άμεσα από την πινακίδα τους. Τα στρατιωτικά οχήματα διαθέτουν ειδικές πινακίδες.
Στις Σουηδικές πινακίδες χρησιμοποιούνται όλα τα γράμματα της σουηδικής αλφαβήτου εκτός από τα γράμματα I, Q, V, Å, Ä και Ö. Υπάρχουν επίσης και συνδυασμοί γραμμάτων που δεν χρησιμοποιούνται, δεδομένου ότι μπορεί να είναι προσβλητικοί, πολιτικοί ή ακατάλληλοι. Παραδείγματα: APA (μαϊμού), DUM (ηλίθιος), FAN (διάβολος, καταραμένος), FEG (δειλία), FEL (λάθος), FUL (άσχημο), GAY, OND (κακό), SEX, TOA (τουαλέτα), UFO , USA, XXL και πολλά άλλα.

Προσωπικές πινακίδες

Εκτός από τη συνηθισμένη πινακίδα κυκλοφορίας των τριών γραμμάτων και τριών ψηφίων, μπορεί κάποιος να έχει προσωπικές πινακίδες κυκλοφορίας. Η προσωπική πινακίδα κυκλοφορίας μπορεί να έχει (σχεδόν) οποιοδήποτε συνδυασμό κειμένου ή αριθμών έως και επτά χαρακτήρων, εάν δεν χρησιμοποιείται ήδη ή το κείμενο είναι πολύ προσβλητικό ή παράνομο. Κοστίζουν 6.000 σουηδικές κορώνες (περίπου 640 €) και ισχύουν για δέκα χρόνια και μπορούν να μεταφερθούν σε άλλο όχημα.

Διπλωματικές πινακίδες

Οι διπλωματικές πινακίδες έχουν μαύρους χαρακτήρες σε μπλε φόντο. Αποτελούνται από δύο γράμματα, τρεις αριθμούς και ένα τελευταίο γράμμα. Τα δύο πρώτα γράμματα δείχνουν σε ποια διπλωματική αποστολή ανήκει το όχημα (τα γράμματα Ι και Q δεν χρησιμοποιούνται). Τα γράμματα δεν αντιστοιχούν σε κάποιο αρκτικόλεξο χώρας, π.χ. οι ΗΠΑ δεν έχουν το US ως τα δύο πρώτα γράμματα, αλλά κατατάσσονται από το όνομα του κυρίαρχου κράτους στη γαλλική γλώσσα. Έτσι το  ΑΑ υποδηλώνει τη Νότια Αφρική (δηλαδή την Afrique du Sud). Το ΑΒ υποδηλώνει την Αλβανία (δηλαδή την Albanie) και ούτω καθεξής μέχρι το DT.  Η Ελλάδα έχει τα γράμματα BN. Τα τρία ψηφία είναι απλά ένας αύξων αριθμός. Το τελευταίο γράμμα δείχνει τι είδους θέση έχει ο διπλωμάτης.

Ταξί

Οι πινακίδες των ταξί έχουν μαύρους χαρακτήρες σε κίτρινο φόντο. Τα ταξί παίρνουν κίτρινες πινακίδες μετά την έγκρισή τους.

Στρατιωτικά οχήματα

Οι στρατιωτικές πινακίδες έχουν κίτρινους χαρακτήρες σε μαύρο φόντο. Οι πινακίδες κυκλοφορίας αποτελούνται από τέσσερα έως έξι ψηφία και μπορούν να χρησιμοποιηθούν για όλα τα είδη των στρατιωτικών οχημάτων.  Η μορφή της σειράς 1906 εξακολουθεί να χρησιμοποιείται. Το μητρώο και η έκδοση των πινακίδων γίνεται από τη Σουηδική Διοίκηση Αμυντικού Υλικού.